Nóg 'n koninklike troue! | SARIE
Nóg ‘n koninklike troue!
Madeleine is die jonger dogter van koning Carl Gustaf XVI en koningin Silvia. Sy gaan sedert Januarie 2011 uit met O’Neill, ‘n Amerikaner in die bankwese.
Somer 2013 lyk na die beplande tyd vir dié koninklike troue, wat in Swede sal plaasvind. Geen datum is nog bekend nie. O’Neill het glo die ring ‘n maand gelede in New York gekoop, maar die paartjie het hul verlowing geheim gehou. Madeleine het Chris ontmoet ná sy New York toe getrek het om oor haar vorige verhouding met die Sweedse prokureur Jonas Bergstrom te kom.
Die amptelike foto’s is Woensdag by die paleis in Stockholm geneem. Klik by www.kungahuset.se vir nog foto’s.
“Die prinses is baie gelukkig, en ons ook! Hy is elke skoonma se droom!” het koningin Silvia gesê.
Kylie Jenner (20) is swanger Staat verwerp aanbiedings oor grondkoop, hoor parlement | Netwerk24
Deur Philda Essop 21 Augustus 2019 21:27
Grondeienaars met eise op hul grond het in die vorige boekjaar in 85 gevalle aangebied om die grond aan die staat te verkoop. Die staat het egter dié aanbiedinge van die hand gewys.
Thoko Didiza, minister van landbou, grondhervorming en landelike ontwikkeling, het Woensdag dié inligting in antwoord op ’n parlementêre vraag van Annette Steyn, DA-LP, verskaf.
Thoko Didiza. Foto: Elizabeth Sejake
Die minister het gesê die 85 gevalle hou verband met die 2018-’19-boekjaar. Sedert April 2019 tot op datum is ’n verdere 32 van dié aanbiedinge deur die staat van die hand gewys.
Steyn het Woensdag by navraag gesê die gevoel op grondvlak is dat die staat sloer om grond aan te koop.
“Die staat was ’n paar jaar gelede vreeslik vasgevang in hofsake, want provinsies het die mandaat gehad om onafhanklik aanbiedinge te doen.”
Sy beoog om Didiza verder te vra oor of die staat besig is om te sloer om grond aan te koop omdat hulle verwag dat hulle later die grond kan onteien sonder vergoeding. “Dit is om vas te stel wat die erns van die staat werklik is om grond te koop,” het sy gesê.
* Intussen het die Alliance for Rural Democracy (ARD) Dinsdag se beslissing van die konstitusionele hof oor die grondeisekwessie as ’n oorwinning vir huurarbeiders bestempel.
Die hof het ’n bevel van die grondeisehof gehandhaaf dat ’n spesiale meester van die hof aangestel moet word om oorsig te hê oor grondeise deur individue wat die reg gehad het om as arbeiders op die grond te leef en te werk, in plaas daarvan om te betaal daarvoor.
Die organisasie het in ’n verklaring gesê die kwessie van grondhervorming moet met dringendheid bejeën word. “Ons sal ’n wakende oog hou oor die volgende stappe wat moet volg op dié mylpaal-uitspraak. Ná dekades van wag, verwag ons nie enige verdere vertragings in die administratiewe proses in die finalisering van eise wat onder die wet ingedien word nie.”
Die ARD verwag dat die spesiale meester van die hof sal verseker dat die verwerking van eise, insluitende dié wat deur die departement van landelike ontwikkeling en grondhervorming verloor is “weens suiwer agterlosigheid deur amptenare en swak stelsels”, doeltreffend en met onversetlike deeglikheid opgelos sal word, lui die verklaring.
Didiza het kennis geneem van die uitspraak en gesê sy respekteer dit. Sy is besig om die uitspraak te bestudeer en sal regsadvies inwin oor hoe om aan die uitspraak te voldoen.
Meer oor: Thoko Didiza | Politiek | Parlement | Grond Verkoop | Grondeienaars
Landbou-minister sê oplossings in gesprek gegrond
Distrik 6 se grondeisers werk saam met regering